ddrg/super_eurlex huggingface dataset:
1)

Artiklid 1 ja 2 asendatakse järgmisega: „Artikkel 1 Relvade ja nendega seotud surmava materjali, samuti siserepressioonideks kasutada võidava varustuse Côte d'Ivoire'i müümine, tarnimine, üleandmine või eksportimine liikmesriikide kodanike poolt või liikmesriikide territooriumilt või liikmesriikide lipu all sõitvaid laevu või liikmesriikides registreeritud õhusõidukeid kasutades, sõltumata sellest, kas nimetatud relvad, nendega seotud materjalid ja varustus on pärit liikmesriikide territooriumilt, on keelatud. Artikkel 2 1. Artiklit 1 ei kohaldata: a) tarnete suhtes, mis on ette nähtud üksnes Côte d'Ivoire'is läbiviidava ÜRO operatsiooni (UNOCI) ja seda toetavate Prantsusmaa relvajõudude toetuseks või neile kasutamiseks ning Côte d'Ivoire'i läbivate tarnete suhtes, mis on ette nähtud ÜRO rahuvalveoperatsioonide toetuseks või neile kasutamiseks; b) järgneva tegevuse suhtes, millest ÜRO Julgeolekunõukogu resolutsiooni 1572 (2004) punkti 14 alusel asutatud komiteed (edaspidi „sanktsioonide komitee”) on eelnevalt teavitatud: i) tarned, mis on ajutiselt eksporditud Côte d'Ivoire'i selle riigi relvajõududele, mis võtab rahvusvahelise õiguse kohaseid meetmeid üksnes ja otseselt oma ja nende riikide kodanike, kellele ta annab Côte d'Ivoire'is konsulaarabi välislepingu alusel, evakueerimise võimaldamiseks; ii) relvade ja nendega seotud surmava materjali tarned Côte d'Ivoire'i julgeolekujõududele, mis on ette nähtud üksnes Côte d'Ivoire'i julgeolekusektori reformi protsessi toetuseks või selle raames kasutamiseks, välja arvatud need relvad ja nendega seotud surmav materjal, mis on esitatud käesoleva otsuse III lisas ja mida sanktsioonide komitee peab eelnevalt heaks kiitma; c) mittesurmava varustuse tarnete suhtes, mida võidakse kasutada siserepressioonideks ja mis on ettenähtud üksnes selleks, et võimaldada Côte d'Ivoire'i julgeolekujõududel kasutada avaliku korra kaitsmisel jõudu ainult asjakohasel ja proportsionaalsel viisil; d) varustuse tarnete suhtes Côte d'Ivoire'i julgeolekujõududele, mida võidakse kasutada siserepressioonideks ja mis on ette nähtud üksnes Côte d'Ivoire'i julgeolekusektori reformi protsessi toetuseks või selle raames kasutamiseks. 2. Esmane vastutus teavitamise või lõike 1 punkti b alapunktis ii osutatud sanktsioonide komiteele esitatavate heakskiidutaotluste eest enne iga relvade või nendega seotud surmava materjali tarne Côte d'Ivoire'i julgeolekujõududele saabumist lasub Côte d'Ivoire'i valitsusel. Alternatiivse võimalusena võib sellise teate või heakskiidutaotluse võtta vastu abi andev liikmesriik, teavitades eelnevalt Côte d'Ivoire'i valitsust oma kavatsusest seda teha.”
(3)

26. juunil 2014. aastal teatati sigade Aafrika katku juhtumitest Lätis uluksigadel, täpsemalt metssigadel, sigade Aafrika katku viiruse tõttu, mis toodi sisse naabruses asuvatest kolmandatest riikidest, kus kõnealust haigust esineb. Teatati ka viiruse sissetoomisest kahte väiksesse väikese bioturvalisusega põllumajandusettevõttesse samas piirkonnas. Nimetatud haiguspuhanguid koos juhtumitega, kus katku leiti metssigadel ELi välispiiri lähedal, tuleb võtta arvesse riski hindamisel praeguses epidemioloogilises olukorras. Selleks et tõrjemeetmeid sihipäraselt rakendada ja takistada haiguse levikut, samuti selleks, et vältida tarbetuid häireid liidusiseses kaubanduses ning seda, et kolmandad riigid kehtestaksid põhjendamatuid kaubandustõkkeid, tuleb koostöös asjaomase liikmesriigiga kiiresti koostada Läti nakkuspiirkondade liidu loetelu.
(2)

Alates 26. juunist 2014 on täheldatud sigade aafrika katku esinemist Läti uluk- ja kodusigadel. Tõenäoliselt on sigade aafrika katk sinna levinud naabruses asuvatest kolmandatest riikidest, kus kõnealuse haiguse esinemisest on teatatud. Läti ja kolmandate riikide piiri lähedal asuval alal on teatatud mitmest taudipuhangust kodusigade hulgas ning samal alal kuni 30 km kaugusel piirist on tuvastatud taudipuhanguid uluksigade hulgas. Lisaks on Lätis teatatud mitmest taudipuhangust kodusigade hulgas ja mõnest puhangust uluksigade hulgas Eesti piiri lähedal. Uutest puhangutest on teatanud ka Leedu, nimelt üks puhang riigi idaosas asuvas seakasvatusettevõttes.
(1)

Komisjoni rakendusotsus 2014/88/EL (2) võeti vastu pärast seda, kui toidu- ja söödaalasele kiirhoiatussüsteemile (RASFF) esitati arvukalt teateid salmonella tüvede, sealhulgas salmonella serotüübi Salmonella typhimurium leidumise kohta toiduainetes. Teadete arv selle serotüübiga inimeste nakatumise kohta on suuruselt teisel kohal ning nakkuse kõrge levimus on avastatud Bangladeshist pärit beetlipipra (Piper betle) lehti sisaldavates või nendest koosnevates toiduainetes. Ühendkuningriik on alates 2011. aastast teatanud mitmest beetlipiprast tingitud salmonelloosipuhangust. Samuti on tõenäoline, et paljudest juhtumitest liidus on jäetud teatamata.
2)

Artikli 2 lõige 1 asendatakse järgmisega: „1. Külmutatakse kõik rahalised vahendid ja majandusressursid, mis kuuluvad järgmistele isikutele või on nende omandis, valduses või kontrolli all: a) füüsilised isikud, kes on vastutavad sellise tegevuse või poliitika aktiivse toetamise või elluviimise eest, mis kahjustab või ohustab Ukraina territoriaalset terviklikkust, suveräänsust ja sõltumatust, või stabiilsust või julgeolekut Ukrainas, või millega takistatakse rahvusvaheliste organisatsioonide Ukrainas tehtavat tööd, ning nendega seotud füüsilised või juriidilised isikud, üksused või asutused; b) juriidilised isikud, üksused või asutused, kes toetavad materiaalselt või rahaliselt tegevust, mis kahjustab või ohustab Ukraina territoriaalset terviklikkust, suveräänsust ja sõltumatust; c) Krimmis ja Sevastoopolis asuvad juriidilised isikud, üksused ja asutused, mille omandiõigus on läinud üle Ukraina õiguse vastaselt, ning juriidilised isikud, üksused või asutused, kes on sellisest üleminekust kasu saanud, või d) füüsilised või juriidilised isikud, üksused või asutused, kes annavad aktiivselt materiaalset või rahalist toetust Krimmi annekteerimise või Ida-Ukraina destabiliseerimise eest vastutavatele Venemaa otsustusõiguslikele isikutele või saavad nende tegevusest kasu, ning kes on loetletud lisas.”
(2)

Sigade aafrika katku puhkemise korral on oht, et haigusetekitaja võib levida muudesse seakasvatusettevõtetesse ja metssigadele. Seetõttu võib see elussigadega või sigadest valmistatud toodetega kauplemisel levida ühest liikmesriigist muudesse liikmesriikidesse ja kolmandatesse riikidesse.
a)

liikmetena: — Mihkel JUHKAMI, Mayor of the City of Rakvere; — Urmas SUKLES, Mayor of the City of Haapsalu; ning
2)

II lisa D osas esitatud veterinaarsertifikaadi III jaotisesse lisatakse järgmine tekst: „m) Costa Ricast (1) pärit registreeritud hobusele, keda kooskõlas komisjoni rakendusotsusega 2014/501/EL (1) lubatakse ajutiselt Euroopa Liitu importida tema osalemiseks Prantsusmaal 2014. aastal toimuval rahvusvahelisel hobuste võistlusel (World Equestrian Games), on tehtud i) hobuste Venezuela entsefalomüeliidi suhtes hemaglutinatsiooni inhibitsiooni test ühes ja samas laboris kahel korral, kuupäevadel … (5) ja … (5), nii et kahe testi vahele jääb 21 päeva, kusjuures teine test peab olema tehtud lähetamisele eelneva kümne päeva jooksul, ilma et registreeritaks antikehade arvu suurenemist, kui seda hobust on hobuste Venezuela entsefalomüeliidi vastu vaktsineeritud rohkem kui kuue kuu eest (4); ii) RT-PCR (pöördtranskiptaasi polümeraasi ahelreaktsioon) test kuupäeval … (5) hobuste Venezuela entsefalomüeliidi viiruse genoomi kindlakstegemiseks, kusjuures test on tehtud prooviga, mis on võetud 48 tunni jooksul enne lähetamist ja on andnud negatiivse tulemuse; iii) kaitse vektorite rünnaku eest alates RT-PCR testi proovi võtmisest kuni lähetamise eesmärgil laadimiseni, kasutades kombineeritult heakskiidetud putukatõrjevahendeid ja insektitsiide hobuse suhtes ning desinsektsiooni talli ja transpordivahendi suhtes.
(8)

Sellega seoses on põhilisi ohte käsitletud süsteemispetsiifiliste turvanõuete teatises, milles on esitatud põhilised üldohud, millele GNSS peab tervikuna ise reageerima, ja süsteemi turvaplaanis, mis sisaldab turvalisuse akrediteerimise korra raames koostatud turvariskide registrit. Need on lähtedokumendid selleks, et tuvastada ohud, millega konkreetselt tuleb tegeleda käesoleva otsuse alusel, ja luua korralduslikud meetmed käesoleva otsuse rakendamiseks.
9)

Lisatakse järgmine artikkel: „Artikkel 13a Projektiüksus 1. EUCAP NESTORil on projektiüksus projektide kindlaksmääramiseks ja rakendamiseks. EUCAP NESTORi volitustega seotud valdkondades ja oma eesmärkide täitmiseks toetab EUCAP NESTOR vajaduse korral liikmesriikide ja kolmandate riikide poolt nende vastutusel ellu viidavaid projekte ja annab nendega seoses nõu. 2. EUCAP NESTOR on volitatud kasutama liikmesriikide või kolmandate riikide rahalist toetust, et rakendada projekte, mille puhul on kindlaks tehtud, et need täiendavad järjekindlal moel EUCAP NESTORi teisi tegevusi, juhul kui projekt: a) on ette nähtud käesoleva otsusega seotud finantsaruandes või b) lisatakse missiooni juhi taotlusel volituste kestuse ajal finantsaruandesse nimetatud finantsaruande muutmise teel. EUCAP NESTOR sõlmib kõnealuste riikidega kokkuleppe, millega reguleeritakse eelkõige erikorda seoses kolmandate isikute esitatud kaebuste lahendamisega, mis puudutavad kahju, mida EUCAP NESTOR on põhjustanud oma tegevuse või tegevusetusega kõnealuste riikide pakutud vahendite kasutamisel. Ühelgi juhul ei või toetavad riigid pidada liitu või kõrget esindajat vastutavaks EUCAP NESTORi tegevuse või tegevusetuse eest kõnealuste riikide pakutud vahendite kasutamisel. 3. Projektiüksusele kolmandate riikide poolt antava rahalise toetuse vastuvõtmise kiidab heaks poliitika- ja julgeolekukomitee.”
8)

Lisatakse järgmine artikkel: „Artikkel 13a Projektiüksus 1. EUCAP Sahel Nigeril on projektiüksus projektide kindlaksmääramiseks ja rakendamiseks. EUCAP Sahel Nigeri volitustega seotud valdkondades ja oma eesmärkide toetamiseks toetab EUCAP Sahel Niger vajaduse korral liikmesriikide ja kolmandate riikide poolt nende vastutusel ellu viidavaid projekte ja annab nendega seoses nõu. 2. EUCAP Sahel Niger on volitatud kasutama liikmesriikide või kolmandate riikide rahalist toetust, et rakendada projekti, mille puhul on kindlaks tehtud, et see täiendab järjekindlal moel EUCAP Sahel Nigeri teisi tegevusi ning see: a) on ette nähtud käesoleva otsuse eelarvelise mõju aruandes või b) lisatakse missiooni juhi taotlusel EUCAP Sahel Nigeri volituste kestuse ajal eelarvelise mõju aruandesse nimetatud eelarvelise mõju aruande muutmise teel. EUCAP Sahel Niger sõlmib toetavate riikidega kokkuleppe, millega reguleeritakse eelkõige erikorda seoses kolmandate isikute esitatud kaebuste lahendamisega, mis puudutavad kahju, mida EUCAP Sahel Niger on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel. Ühelgi juhul ei või toetavad riigid pidada liitu või kõrget esindajat vastutavaks EUCAP Sahel Nigeri tegevuse või tegevusetuse eest nimetatud riikide vahendite kasutamisel. 3. Projektiüksusele kolmandate riikide poolt antava rahalise toetuse vastuvõtmise kiidab heaks poliitika- ja julgeolekukomitee.”
Kui hanke puhul on kindlaks tehtud, et see korraldati leviala laiendamiseks, peab Hispaania abi tagasi nõudma, kui hange ei vasta kahele kumuleeruvale tingimusele: 1) hankemenetluses viidatakse digitaaltelevisiooni (mitte maapealse digitaaltelevisiooni) leviala laiendamisele ja/või selles on säte tehnoloogilise neutraalsuse kohta ning 2) hankemenetluses esitatud tehnilised nõuded on täidetavad ka muude tehnoloogiate kui maapealse tehnoloogia puhul. Jättes kõrvale hanked, mida komisjon ise peab tehnoloogiliselt neutraalseks, esitab Hispaania — kui ta leiab, et mõni teine hange vastab kõnealusele kahele tingimusele — komisjonile asjaomased hankedokumendid.

Näide

Komisjoni läbi vaadatud hangete seast võib tuua leviala laiendamiseks korraldatud tehnoloogiliselt mitteneutraalse hanke näitena välja Extremadura autonoomse piirkonna läbi viidud hanke (102). Vaatamata hankemenetluse pealkirjale, milles viidatakse üksnes riistvara tarnimisele, oli hanke esemeks tegelikult ka võrgu projekteerimine ja kasutuselevõtt (103). Hanke üksikasjad muutsid selle tehnoloogiliselt mitteneutraalseks, (104) ehkki sellesse oli lisatud säte, mida võib esmapilgul pidada tehnoloogilise neutraalsuse sätteks (105).

Üks teine näide leviala laiendamiseks korraldatud tehnoloogiliselt mitteneutraalse hankemenetluse kohta on menetlus, mille viis läbi riigi osalusega ettevõte AICCM Madridi autonoomses piirkonnas (106). Antud juhul viitavad nii hankemenetluse pealkiri kui ka selle sisu sellele, et tegemist on leviala laiendamise hankega, (107) mis on suunatud vaid maapealse platvormi operaatoritele (108).
(2)

2014. aasta augusti algusest saadik on teatatud mitmest uuest haiguspuhangust Läti ja ka Eesti aladel (kolmandate riikide piiri lähedal) peetavatel kodusigadel. Lätis on uluksigadel leitud haigusjuhtumeid piirkondades, mis jäävad praegu rakendusotsuse 2014/178/EL kohaldamisalast välja. Lisaks on 2014. aasta augusti algusest saadik esinenud mitu uut haiguspuhangut Leedus ja Poolas peetavatel kodusigadel. Haiguspuhangute arv, ulatus ja asukoht annavad tunnistust haiguse leviku muutumisest.
(5)

27. juulil 2011 võttis komisjon vastu otsuse 2011/477/EL (2). Otsuses on märgitud, et poomis- ja lämbumisohu vähendamiseks peab akende sisekatete (ja nööridega aknakatete) konstruktsioon olema ohutu ning ligipääsetav(ad) nöör(id), kett/ketid, kuulkett/-ketid, kui need on olemas, ei tohi moodustada ohtlikku silmust. Lisaks on märgitud, et kui toote konstruktsioon ei välista ohtliku silmuse moodustumise riski, tuleb tootele lämbumisohu minimeerimiseks lisada asjakohased ohutusseadmed. Ohutusseadme(te) olemasolu korral ei tohi väikelapse tegevus seda mingil moel mõjutada. Lisaks ei tohi ohutusseadmetest eralduda väikesi osi, mis võivad põhjustada lastel lämbumisohtu; ohutusseadmetest ei tohi tuleneda laste füüsilise vigastuse ohtu, näiteks teravate äärte, sõrmede kinnijäämise või esile ulatuvate osade tõttu; ohutusseadmed peavad läbima vastupidavus- ja väsimuskatsed (kulumine) ning olema ilmastikukindlad.
(2)

Sigade Aafrika katku puhkemise korral on oht, et haigusetekitaja võib levida muudesse seakasvatusettevõtetesse ja uluksigadele. Seetõttu võib see elussigadega või sigadest saadud toodetega kauplemisel levida ühest liikmesriigist muudesse liikmesriikidesse ja kolmandatesse riikidesse.
(1)

Direktiivis 2009/156/EÜ on kehtestatud hobuslaste liitu importimist reguleerivad loomatervishoiu nõuded. Direktiivis on muu hulgas sätestatud, et hobuslaste import liitu on lubatud ainult sellistest kolmandatest riikidest, kus ei ole kuue kuu jooksul esinenud malleust.
b)

asendusliikmetena: — Ivan VUČIĆ, Prefect of Karlovac County, — Alojz TOMAŠEVIĆ, Prefect of Požega-Slavonia County, — Jasna PETEK, Deputy Prefect of Krapina-Zagorje County, — Damir DEKANIĆ, Mayor of Municipality of Andrijaševci.
a)

liikmetena: — Konstantinos AGORASTOS, Governor of Thessaly Region — Dimitrios KALOGEROPOULOS, Advisor, politically accountable to the elected Municipal Council of Maroussi (volituste muutus) — Stavros KALAFATIS, Municipal Councillor of Thessaloniki — Alexandros KAHRIMANIS, Governor of the Region of Epirus — Ioannis KOURAKIS, Municipal Councillor of Heraklion — Dimitrios MARAVELIAS, Regional Councillor of Attica — Ioannis SGOUROS, Regional Councillor of Attica (volituste muutus) — Konstantinos TZANAKOULIS, Municipal Councillor of Larissa — Nikolaos CHIOTAKIS, Municipal Councillor of Kifissia ning
„48.

Samir ( ) Hassan ( )

Samir Hassan on silmapaistev ettevõtja, on lähedane sellistele Süüria režiimi võtmefiguuridele nagu Rami Makhlouf ja Issam Anbouba. Ta on alates 2014. aasta märtsist olnud kahepoolsete ärinõukogude Venemaa suhete aseesimees, millisele ametikohale nimetas ta majandusminister Khodr Orfali. Lisaks toetab ta sularahaannetuste abil režiimi sõjategevust. Seetõttu on Samir Hassani näol tegemist isikuga, kes toetab Süüria režiimi ja saab sellest kasu.
1)

Artikkel 3 asendatakse järgmisega: „Artikkel 3 Kartulimugulate vedu liidu piires 1. Liidu piires artikli 5 kohaselt moodustatud piiritletud aladelt pärit kartulimugulaid, mis on pakendatud samadel piiritletud aladel või artiklis 3b osutatud pakendamiskohtades, võib liidu piires vedada ainult kooskõlas I lisa 2. jao punktis 1 sätestatud tingimustega. Piiritletud aladelt pärit kartulimugulaid võib vedada piiritletud alalt sellisesse pakendamiskohta, mis vastab artikli 3b nõuetele ja asub selle piiritletud ala läheduses ning vastab I lisa 2. jao punkti 2 tingimustele. Kartulimugulaid võib selles pakendamiskohas ladustada. Teises lõigus kirjeldatud juhul toimib vastutav ametiasutus järgmiselt: a) teeb kahjulike organismide esinemise intensiivseiret, kontrollides nõuetekohaselt kartulitaimi ja vajaduse korral teisi peremeestaimi, sealhulgas põldusid, millel need taimed kasvavad, vähemalt 100 m raadiuses pakendamiskohast; b) parandab asjakohase tegevuse kaudu avalikkuse teadlikkust pakendamiskoha läheduses esinevast kahjulike organismide ohust ja meetmetest, mis on kasutusele võetud, tõkestamaks kahjulike organismide sissetoomist liitu ja nende levimist liidu piires. 2. Kartulimugulaid, mis on artikli 2 kohaselt toodud liitu sisse kolmandatest riikidest, kus teadaolevalt esineb ühte või mitut kõnealust kahjulikku organismi, võib liidu piires vedada ainult siis, kui need vastavad I lisa 2. jao punktis 3 sätestatud tingimustele. Artikkel 3a Nõuded veokite, pakendamise, masinate ja mullajääkide kohta 1. Liikmesriigid tagavad, et masinad ja pakendid, mida on kasutatud piiritletud aladelt pärit kartulimugulate veoks enne I lisa 2. jao punkti 1 alapunkti b täitmist, puhastatakse saastest nõuetekohasel viisil järgmistel juhtudel: a) enne kui need veetakse väljapoole piiritletud ala ja b) enne äravedu pakendamiskohast, nagu osutatud artikli 3 lõike 1 teises lõigus. 2. Liikmesriigid tagavad, et lõikes 1 osutatud kartulimugulate töötlemiseks kasutatud seadmetelt eemaldatakse artikli 3 lõike 1 teises lõigus nimetatud pakkimiskohas saaste ja need puhastatakse pärast iga kasutamist asjakohasel viisil. 3. Liikmesriigid tagavad, et artikli 3 lõike 1 ja sama artikli lõigete 1 ja 2 nõuete täitmisel tekkinud mulla- või muud jäägid kõrvaldatakse sellisel viisil, mis välistab kahjulike organismide arenemise või levimise väljapoole piiritletud ala. Artikkel 3b Nõuded väljaspool piiritletud alasid asuvate pakendamiskohtade kohta Väljaspool piiritletud alasid asuvad pakendamiskohad, kus töödeldakse artikli 3 lõike 1 teises lõigus osutatud aladelt pärit kartulimugulaid, peavad vastama järgmistele nõuetele: a) neil on vastutava ametiasutuse luba pakendada piiritletud aladelt pärit kartulimugulaid ja b) nad säilitavad pakendamiskohas ühe aasta jooksul alates kartulimugulate kohaleveo ajast kõik piiritletud aladelt pärit kartulimugulate töötlemisega seotud andmed.”
4)

Artikkel 9 asendatakse järgmisega. „Artikkel 9 Rahastamine 1. Missiooni tegevusega seotud kulutuste katmiseks ettenähtud lähtesumma ajavahemikul 1. oktoobrist 2010 kuni 30. septembrini 2011 on 12 600 000 eurot. Missiooni tegevusega seotud kulutuste katmiseks ettenähtud lähtesumma ajavahemikul 1. oktoobrist 2011 kuni 30. septembrini 2012 on 13 600 000 eurot. Missiooni tegevusega seotud kulutuste katmiseks ettenähtud lähtesumma ajavahemikul 1. oktoobrist 2012 kuni 30. septembrini 2013 on 11 000 000 eurot. Missiooni tegevusega seotud kulutuste katmiseks ettenähtud lähtesumma ajavahemikul 1. oktoobrist 2013 kuni 30. septembrini 2014 on 8 455 000 eurot. Missiooni tegevusega seotud kulutuste katmiseks ettenähtud lähtesumma ajavahemikul 1. oktoobrist 2014 kuni 30. juunini 2015 on 4 600 000 eurot. 2. Kõiki kulutusi hallatakse vastavalt liidu üldeelarve suhtes kohaldatavatele eeskirjadele ja menetlustele. EUSEC RD Congo korraldatavates hankemenetlustes võivad piiranguteta osaleda kõik füüsilised ja juriidilised isikud. Lisaks ei kohaldata EUSEC RD Congo ostetavate kaupade suhtes päritolureegleid. Missioon võib komisjoni nõusolekul sõlmida tehnilisi kokkuleppeid liikmesriikidega, vastuvõtva riigiga, osalevate kolmandate riikidega ja teiste rahvusvaheliste osalejatega seoses EUSEC RD Congole varustuse, teenuste ja tööruumide soetamisega. 3. EUSEC RD Congo vastutab missiooni eelarve täitmise eest. Sel eesmärgil allkirjastab EUSEC RD Congo komisjoniga lepingu. 4. Ilma et see piiraks EUSEC RD Congo ja selle isikkoosseisu staatust käsitlevate sätete kohaldamist, vastutab EUSEC RD Congo alates 1. oktoobrist 2013 volituste täitmisest tulenevate mis tahes nõuete ja kohustuste eest, välja arvatud nõuete eest, mis on seotud missiooni juhi tõsiste üleastumistega, mille eest vastutab tema. 5. Rahastamiskorra rakendamine ei piira artiklites 5 ja 7 sätestatud käsuliini, EUSEC RD Congo operatiivvajadusi, sealhulgas varustuse kokkusobivust ja meeskondade koostalitlusvõimet. 6. Kulutused on rahastamiskõlblikud alates käesoleva otsuse jõustumise kuupäevast.”
4.1.

Turukõlblike varade puhul, mis ei ole liikmesriikide keskvalitsuste, regionaalsete või kohalike valitsuste, agentuuride (8) ega riigiüleste institutsioonide emiteeritud turukõlblikud varad ega varaga tagatud väärtpaberid, kohaldatakse järgmisi reegleid: a) eurosüsteem võtab ECAI emissioonireitinguid arvesse prioriteetsetena ECAI emitendi- või ECAI garandireitingute suhtes. Ilma et see mõjutaks osutatud prioriteetsusreegli kohaldamist, peab vähemalt üks ECAI krediidihinnang vastama eurosüsteemi asjakohasele krediidikvaliteedi lävele; b) kui sama emissiooni kohta on antud mitu ECAI emissioonireitingut, kohaldatakse „paremuselt esimese” reeglit, st arvesse võetakse parim olemasolev ECAI emissioonireiting. Juhul kui paremuselt esimene ECAI emissioonireiting ei vasta turukõlblike varade suhtes kohaldatavale eurosüsteemi krediidikvaliteedi lävele, ei ole vara kõlblik, isegi kui suunise EKP/2011/14 I lisa punkti 6.3.2 alapunkti c kohaselt vastuvõetav garantii on olemas; c) kui ECAI emissioonireiting puudub, võib eurosüsteem arvesse võtta ECAI emitendi- või ECAI garandireitingut. Kui sama emissiooni kohta on antud mitu ECAI emitendi- ja/või ECAI garandireitingut, kohaldatakse „paremuselt esimese” reeglit, st arvesse võetakse parim olemasolev ECAI emitendi- ja/või ECAI garandireiting.
(4)

Komisjonilt taotleti esimest korda 16. mail 2011 tunnustust selle kohta, et kava „Trade Assurance Scheme for Combinable Crops” tõendab, et sellega hõlmatud biokütuse saadetised vastavad direktiivides 98/70/EÜ ja 2009/28/EÜ sätestatud säästlikkuse kriteeriumidele. Kava ajakohastatud versioon esitati 7. veebruaril 2014. Kava kohaldatakse Ühendkuningriigis ja sellega saab hõlmata selliseid kombainiga koristatavaid põllukultuure nagu teravili, õliseemned ja suhkrupeet. Kava hõlmab põllumajanduslike lähteainetega kauplemist ning nende vedu ja ladustamist alates põllumajanduslikust majapidamisest kuni nende esimese töötlejani ning järgnevatel etappidel tuginetakse komisjoni tunnustatud muudele vabatahtlikele kavadele. Seega on kava „Trade Assurance Scheme for Combinable Crops” ülesanne tagada, et tunnustus, mille komisjon on andnud selle kavaga koos kohaldatavatele kavadele, kehtiks kogu koostööperioodi jooksul. Tunnustatud kava tuleks avaldada direktiivis 2009/28/EÜ sätestatud läbipaistvusplatvormi vahendusel.
(4)

Komisjonilt taotleti esimest korda 16. mail 2011 tunnustust selle kohta, et kava „Universal Feed Assurance Scheme” tõendab, et sellega hõlmatud biokütusesaadetised vastavad direktiivides 98/70/EÜ ja 2009/28/EÜ sätestatud säästlikkuse kriteeriumidele. Kava ajakohastatud versioon esitati 7. veebruaril 2014. Kava kohaldatakse Ühendkuningriigis ja sellega saab hõlmata sööda koostisosi ja segasööta, samuti kombainiga koristatavaid põllukultuure. Kava hõlmab põllumajanduslike lähteainetega kauplemist ning nende vedu ja ladustamist alates põllumajanduslikust majapidamisest kuni nende esimese töötlejani ning järgnevatel etappidel tuginetakse komisjoni tunnustatud muudele vabatahtlikele kavadele. Seega on kava „Universal Feed Assurance Scheme” ülesanne tagada, et tunnustus, mille komisjon on andnud selle kavaga koos kohaldatavatele kavadele, kehtiks kogu koostööperioodi jooksul. Tunnustatud kava tuleks avaldada direktiivis 2009/28/EÜ sätestatud läbipaistvusplatvormi vahendusel.